بو گون یوفا سوپرکاپ اوغروندا قارشیلاشما کئچیریله‌جک. کئچن مؤصومده یورو کاپ لارین غالیبی اولان قاره نهنگ‌لری مقدونیه-نین پایتاختی اسکوپیه-ده موناسیبت‌لرینی آیدین‌لاش‌دیرا‌جاق‌لار.
شامپیونلار لیگی‌نین سون غالیبی "رئال مادرید" آوروپانین ان گوج‌لوسو اولدوغونو بیر داها ثبوت ائتمه‌یه چالیشا‌جاق. آوروپا لیگینی قازانماقلا شامپیونلار لیگینه وسیقه قازانان "منچستر یونایتد" قاره نین ایکینجی درجه‌لی کلوب موسابیقه سینده کی قلبه‌سی‌نین داوامینی گتیرمه‌یه ادعا‌لیدی.
هر ایکی تیمده اول‌لر ده سوپرکاپ قارشیلاشماسیندا ایشتیراک ائدیب. "رئال" سون اوچ کاپ دان ایکی‌سی‌نین غالیبیدی. 2014 و 2016-جی ایللرده بو عنوانا ییه‌لنن مادریدلی‌لر آردیجیل 2-جی دفعه سوپرکاپی موزه لرینه آپارماق نیتینده‌دی.
"کرال کلوبو" بونو باجارسا، "آژاکس" و "میلان"دان سونرا آردیجیل ایکی دفعه غالیب گلن 3-جو تیم اولا‌جاق. هلندلیلر  1972 و 1973، ایتالیا‌لی‌لار ایسه 1989 و 1990-جی ایلده غلبه‌لری سیرالاییب. سون 27 ایلده ایسه هئچ بیر تیم عنوانینی نؤبتی مؤصومده قورویا بیلمه‌ییب.
"منچستر یونایتد" ایسه 26 ایلدن سونرا کوپانی قازانماق ایستیینده‌دی. "قیرمیزی‌لار" یئگانه اوغورونو اوزاق 1991-جی ایلده الده ائدیب. 2-جی دفعه سوپرکاپ صاحبی اولماغا جان آتان اینگیلتره‌لی‌لر 1999 و 2008-جی ایللرده فینال موسابیقه سینده اودوزوب.
ماراق‌لیدی کی، منچسترلی‌لر 26 ایل اوولکی کیمی یئنه ایکینجی درجه‌لی کاپ‌ین غالیبی کیمی دؤیوشه چیخیر. اوغورسوز ایکی جهدده ایسه تیم شامپیونلار لیگی‌نین غالیبی اولوب. مادرید تمثیلچی‌سی ایسه سوپرکاپا همیشه شامپیونلار لیگی‌نین غالیبی کیمی قاتیلیب.
قئید ائدک کی، ایسکوپیه ده کی  فیلیپ ایستادموندا باش توتا‌جاق موسابیقه تورکیه واختی ساعت 21:45-ده باشلایا‌جاق.
8 آوقوست
یوفا سوپرکاپ
21:45  "رئال مادرید" (ایسپانیا) – "منچستر یونایتد" (اینگیلتره)
باش حاکم: کانلوکا روکی
باش حاکمین کؤمکچی‌لری: النیتو دی لیبئراتوره، ماورو تونولینی
علاوه حاکم کؤمکچی‌لری: داوید ماسا، ماسیمیلیانو ایرراتی (هامی‌سی ایتالیا)
